**Izveštaj o održanim radionicama**

**povodom obeležavanja Dana planete Zemlje**

**a u okviru projekta ,,Save the Planet“**

**Učenici odeljenja II1 su se sa svojom učiteljicom Slađanom Đukanović tokom aprila 2023. godine, dogovorili na koje načine mogu da obeleže Dan planete Zemlje.**

**Ideja je bila da se uključe svi učenici, a shodno svojim interesovanjima i mogućnostima realizuju bar po jednu od ponuđenih aktivnosti.**

**Ideje smo preuzeli od STEM zajednice.**

**Učenici našeg odeljenja su se opredelili za vožnju bicikla i rolera, pravili su kućice za ptice, od upotrebljenih predmeta čiji materijali mogu da se recikliraju, pravili su nove upotrebne predmete, crtali lepe likovne radove i bojili već gotove šablone.**

**Završne aktivnosti bile su u petak 21.4.2023. kada smo sve urađeno i fotografisali u učionici i u holu škole, pored panoa koji su uredili učenici starijih razreda sa svojom nastavnicom Dragom Kesić.**

**Roditelji učenika su prosledili i video zapise, dok su kod kuće pravili kućice za ptice, vozili bicikle.**

**Kućice smo uz pomoć školskog domara postavili na drveće u školskom dvorištu. Dogovor je da svakog ponedeljka po jedan učenik donese po malo zrnaste hrane kako bi stavljali hranu u postavljene kućice.**

**U učionici smo uredili pano i jedan deo ukrasili napravljenim novim upotrebnim predmetima.**

**Na kraju dana smo odgledali i kratak film sa YouTube *Kratka priča planete Zemlje,* kako bi još jednom uvideli značaj njihovog angažovanja u zaštiti planete Zemlje.**

**Svi zajedno smo na kraju dana otišli svojim kućama, a učenici su posebno bili ponosni , jer su dali svoj doprinos očuvanju Planete.**

****

 











  

 

 

  

  

  

 

 

  

**Priredila učiteljica Slađana Đukanović**